CELEX: 32017D0370
Language: fi
Date: 2017-03-01 00:00:00
Title: Komission täytäntöönpanopäätös (EU) 2017/370, annettu 1 päivänä maaliskuuta 2017, täytäntöönpanopäätöksen 2014/909/EU muuttamisesta pidentämällä tiettyjen suojatoimenpiteiden soveltamisaikaa ja muuttamalla niiden alueiden luetteloa, joilla sovelletaan suojatoimenpiteitä, Italiassa esiintyvän pienen pesäkuoriaisen osalta (tiedoksiannettu numerolla C(2017) 1321) (ETA:n kannalta merkityksellinen teksti. )

3.3.2017   
            
            
               FI
            
            
               Euroopan unionin virallinen lehti
            
            
               L 56/213
            
         KOMISSION TÄYTÄNTÖÖNPANOPÄÄTÖS (EU) 2017/370,
   annettu 1 päivänä maaliskuuta 2017,
   täytäntöönpanopäätöksen 2014/909/EU muuttamisesta pidentämällä tiettyjen suojatoimenpiteiden soveltamisaikaa ja muuttamalla niiden alueiden luetteloa, joilla sovelletaan suojatoimenpiteitä, Italiassa esiintyvän pienen pesäkuoriaisen osalta
   
      
         (tiedoksiannettu numerolla C(2017) 1321)
      
   
   (Ainoastaan italiankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanopäätöksellä 2014/909/EU (3) vahvistettiin tiettyjä suojatoimenpiteitä sen jälkeen, kun Italia oli ilmoittanut pienen pesäkuoriaisen (aethina tumida) esiintymisestä Calabrian ja Sisilian alueilla. Kyseistä päätöstä sovelletaan 31 päivään maaliskuuta 2017.
            
         
               (2)
            
            
               Italia ilmoitti 18 päivänä tammikuuta 2017 komissiolle täytäntöönpanopäätöksen 2014/909/EU mukaisesti suoritettujen tarkastusten ja epidemiologisten tutkimusten tuloksista sekä pienen pesäkuoriaisen esiintymistä kyseisillä Italian alueilla koskevan aktiivisen seurannan tuloksista. Erityisesti marraskuussa 2014 Calabriasta tapahtuneen kuoriaisten siirtymisen aiheuttaman yhden yksittäistapauksen jälkeen, joka kuitenkin havaittiin nopeasti, Sisilian alueella ei ole todettu tartuntoja. Sen vuoksi Italia on päättänyt lakkauttaa aiemmin Sisiliaan perustetun suojavyöhykkeen mutta jatkaa seurantaa sekä aiemmalla suojavyöhykkeellä että alueensa muissa osissa.
            
         
               (3)
            
            
               Maailman eläintautijärjestön (OIE) vahvistamissa kansainvälisissä standardeissa suositellaan tekemään viisi vuosittaista kartoitusta esiintymien jälkeen, jotta aluetta voidaan jälleen pitää tuholaisesta vapaana. Vuoden 2016 loppuun mennessä Italia on jo suorittanut Sisiliassa kaksi positiivisiin tuloksiin johtanutta vuosittaista seurantakartoitusta ja sitoutunut myös jatkamaan seurantaa ja ilmoittamaan komissiolle sen tuloksista sekä kaikista mahdollisista epidemiologisen tilanteen muutoksista.
            
         
               (4)
            
            
               Komission 13–17 päivänä kesäkuuta 2016 tekemän mehiläisten terveystilannetta Italiassa koskeneen tiedonhankintamatkan asiaa koskevien päätelmien perusteella voidaan niin ikään tiivistäen todeta, että ainoa Sisiliaan kulkeutunut tartunta on tosiasiallisesti torjuttu. Seurannan jatkaminen alueella antaa lisävarmuutta asiasta ja edesauttaa alueen tuholaisista vapaan aseman oikea-aikaista kansainvälistä tunnustamista.
            
         
               (5)
            
            
               Calabriassa on kuitenkin vuoden 2014 jälkeen todettu uusia tartuntatapauksia, erityisesti 41 tapausta vuonna 2016.
            
         
               (6)
            
            
               Sen vuoksi Sisilia olisi poistettava niiden alueiden luettelosta, joilla on sovellettava täytäntöönpanopäätöksen 2014/909/EU mukaisia suojatoimenpiteitä. On kuitenkin tarpeen pidentää Calabrian osalta mainitussa päätöksessä säädettyjen toimenpiteiden soveltamisaikaa.
            
         
               (7)
            
            
               Soveltamisaikaa ja käyttöön otettuja toimenpiteitä olisi tarkasteltava uudelleen milloin tahansa, kun on saatu uutta tietoa kyseisten Italian alueiden epidemiologisesta tilanteesta.
            
         
               (8)
            
            
               Sen vuoksi täytäntöönpanopäätöstä 2014/909/EU olisi muutettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2014/909/EU 4 artikla seuraavasti:
   
      ”4 artikla
      Tätä päätöstä sovelletaan 31 päivään maaliskuuta 2019 asti.”
   
   2 artikla
   Poistetaan täytäntöönpanopäätöksen 2014/909/EU liitteessä olevasta taulukosta rivi ”Sisilian alue: koko alue”.
   3 artikla
   Tämä päätös on osoitettu Italian tasavallalle.
   
      Tehty Brysselissä 1 päivänä maaliskuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Komission täytäntöönpanopäätös 2014/909/EU, annettu 12 päivänä joulukuuta 2014, pienen pesäkuoriaisen vahvistettuihin esiintymiin Italiassa liittyvistä tietyistä suojatoimenpiteistä (EUVL L 359, 16.12.2014, s. 161).